Eksamikeskus  avastas apellatsioonide läbivaatamise käigus, et süsteem ei arvestanud eksami lõpptulemusse ühele ülesandele antud poolikuid vastuseid, mille eest võis saada ühe punkti.    Abituriente, kelle ülikooli astumist võib eksamitulemuse muutus mõjutada, on kokku 236. Ülejäänud on peamiselt 10. ja 11. klasside õpilased.    Eksaminandidele, kelle tulemust tõsteti, väljastatakse uued riigieksamitunnistused homse päeva jooksul.    Need õpilased, kes esitasid kõrgkooli sisseastumisavalduse  läbi infosüsteemi SAIS, ei pea uut avaldust esitama, kuna uuendatud andmed SAIS-i avaldusele automaatselt edastatud.    Geograafia eksamit tegi tänavu 5959 õpilast. Kokku on haridusministeeriumile esitatud 514 apellatsiooni, millest eksamitulemust tõsteti 111 juhul ja langetati 23 juhul.